
SINTEZA
la proiectul hotărârii Guvernului pentru aprobarea Ghidul privind bunele practici pentru prevenirea și reducerea prezenței alcaloizilor din opiu în semințele de mac și în produsele pe bază de semințe de mac
 
	Participantul la avizare, consultare publică, expertizare
	Nr. crt.
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	Institutul de Genetică, Fiziologie și Protecția Plantelor
Nr. 159 din 31 iulie 2026
	1
	Ghidul și Nota de fundamentare se raportează la avizul EFSA din anul 2011 și la Recomandarea 2014/662/UE. Se recomandă completarea bazei științifice prin includerea evaluării actualizate a EFSA din anul 2018, care confirmă o doză acută de referință de grup de 10 µg echivalenți morfină/kg greutate corporală, luând în considerare morfina și codeina.
	Se acceptă. Nota informativă a fost completată cu referire la avizul EFSA din 2018 și la doza acută de referință de grup de 10 µg echivalenți morfină/kg greutate corporală (morfină și codeină). Referința bibliografică a fost actualizată în mod corespunzător.

	
	2
	Totodată, se consideră necesară menționarea cadrului european actual, reprezentat de Regulamentul (UE) 2023/915 al Comisiei din 25 aprilie 2023 privind nivelurile maxime pentru anumiți contaminanți din produsele alimentare. Acesta stabilește:
•	20 mg/kg pentru semințele de mac întregi, mărunțite sau măcinate, introduse pe piață pentru consumatorul final;
•	1,50 mg/kg pentru produsele de panificație care conțin semințe de mac sau produse prelucrate rezultate din acestea;
•	exprimarea nivelului ca sumă: morfină + 0,2 × codeină;
•	transmiterea de către furnizorul semințelor către producătorul produselor de panificație a informațiilor necesare pentru asigurarea conformității, inclusiv a datelor analitice, după caz.
Aceste informații pot fi prezentate într-un tabel informativ, cu precizarea că statutul lor obligatoriu și aplicabilitatea în Republica Moldova se stabilesc în baza cadrului normativ național relevant.
	Se acceptă parțial. Nivelurile maxime pentru alcaloizii din opiu sunt stabilite prin Hotărârea Guvernului nr. 724/2024 pentru aprobarea Regulamentului sanitar privind nivelurile maxime pentru anumiți contaminanți din produsele alimentare, act care asigură transpunerea Regulamentului (UE) 2023/915. Întrucât Ghidul are caracter recomandatoriu și nu poate institui sau reproduce cu forță obligatorie cerințe stabilite prin hotărâre de Guvern, la Capitolul I a fost inclus un punct nou de trimitere la cadrul normativ național aplicabil, fără redarea în tabel a valorilor, care ar risca să devină neactuale la modificarea actului-sursă.

	
	3
	La pct. 1 se recomandă completarea obiectului Ghidului, astfel încât să fie reflectate toate etapele relevante ale lanțului de producție. Formularea poate fi ajustată după cum urmează:
„Prezentul Ghid stabilește bunele practici recomandate pentru prevenirea și reducerea prezenței alcaloizilor din opiu în semințele de mac și în produsele pe bază de semințe de mac, pe întreg lanțul de producție, de la alegerea soiului și cultivarea plantelor până la recoltarea, condiționarea, depozitarea, procesarea și comercializarea produselor destinate consumului uman.”
	Se acceptă, pct. 1 a fost completat.

	
	4
	La pct. 2 poate fi adăugat un subpunct referitor la sprijinirea operatorilor în aplicarea măsurilor de monitorizare și trasabilitate:
„2.4. sprijinirea operatorilor din sectorul agroalimentar în aplicarea măsurilor de prevenire, reducere, monitorizare și trasabilitate a contaminării cu alcaloizi din opiu.”
	Nu se acceptă. Un ghid recomandatoriu nu poate enunța ca scop propriu fără a crea confuzie asupra naturii cerinței, el pune la dispoziție recomandările. Ministerul elaborează acest Gid în scopul sprijinirii operatorilor

	
	5
	La pct. 3 se recomandă clarificarea faptului că nivelurile ridicate de alcaloizi identificate în loturile de semințe sunt asociate predominant contaminării externe:
„Semințele de mac nu conțin, în mod obișnuit, alcaloizi din opiu sau conțin numai cantități foarte reduse. Nivelurile mai ridicate identificate în semințele destinate consumului uman sunt asociate predominant contaminării externe cu latex și cu particule provenite din capsule și paie. Contaminarea poate fi favorizată de deteriorarea capsulelor în urma atacului bolilor și dăunătorilor, de recoltarea capsulelor imature, de căderea plantelor și de reglarea necorespunzătoare a echipamentelor de recoltare și condiționare.”
De asemenea, poate fi inclusă o precizare succintă privind interacțiunea dintre genotip, mediu și tehnologia de cultivare:
„Riscul de contaminare poate varia în funcție de soi, condițiile de vegetație, starea fitosanitară, uniformitatea maturării și tehnologia de recoltare și condiționare.”
Această formulare păstrează caracterul general al capitolului, fără a-l încărca excesiv cu detalii fiziologice.
	Se acceptă parțial. pct. 3 a fost reformulat prin preluarea primului alineat propus, cu păstrarea tezelor privind specia și utilizările alimentare ale semințelor de mac, necesare pentru delimitarea obiectului Ghidului. Teza privind influența soiului și a condițiilor de vegetație nu a fost preluată la pct. 3, fiind inclusă la pct. 7, potrivit propunerii de la pct. 6 din prezenta Sinteză, pentru evitarea repetării aceluiași conținut în două puncte consecutive.

	
	6
	Punctul 7
Formularea actuală necesită revizuire, deoarece sintagma „alți compuși ai alcaloizilor” este improprie, iar expresia „contaminarea externă, cauzată în special prin protecția plantelor” poate sugera în mod eronat că măsurile de protecție fitosanitară reprezintă o sursă directă de contaminare. De asemenea, trebuie diferențiați factorii de stres abiotic, precum seceta, de cei biotici, reprezentați de agenții patogeni și dăunători.
Se propune următoarea formulare:
„7. Prezența morfinei și a altor alcaloizi din opiu în semințele de mac este determinată în principal de contaminarea externă cu latex și particule provenite din capsule și paie, favorizată de atacul bolilor și dăunătorilor sau de procedurile necorespunzătoare de recoltare și curățare. Soiul și condițiile de vegetație, inclusiv factorii de stres abiotic și biotic, pot influența nivelul alcaloizilor din țesuturile plantei și riscul de contaminare a semințelor.”
	Se acceptă. Pct. 7 a fost reformulat integral potrivit propunerii.

	
	7
	Punctul 8
Clasificarea soiurilor în funcție de destinația alimentară sau farmaceutică poate fi păstrată, dar se recomandă precizarea organelor vegetale la care se referă nivelul alcaloizilor și condiționarea valorificării alimentare a semințelor provenite din culturile farmaceutice.
„8.1. soiuri de mac cultivate pentru producerea semințelor destinate consumului alimentar, caracterizate, de regulă, printr-un nivel redus de alcaloizi în capsule și paie;
8.2. soiuri de mac cultivate în scop farmaceutic, ale căror semințe pot fi valorificate ca produs secundar în industria alimentară, cu respectarea cerințelor de siguranță aplicabile. În comparație cu capsulele și paiele, semințele mature conțin, de regulă, niveluri relativ scăzute de alcaloizi, dar pot fi contaminate extern în timpul recoltării și condiționării.”
Pentru producerea semințelor alimentare se recomandă acordarea priorității soiurilor autorizate sau admise pentru această destinație, adaptate condițiilor pedoclimatice locale, cu maturare uniformă și rezistență la cădere, boli și dăunători.
	Se acceptă parțial. pct. 8.1 și 8.2 au fost reformulate potrivit propunerii, cu precizarea că nivelul de alcaloizi caracteristic soiului se raportează la capsule și paie.

	
	8
	Punctul 9
Formularea actuală limitează măsurile fitosanitare la regiunile în care organismele dăunătoare sunt deja prezente. Este necesară diferențierea prevenirii și monitorizării de combaterea directă:
„9. Măsurile preventive și monitorizarea bolilor și dăunătorilor sunt recomandate în toate zonele de cultivare, iar măsurile de combatere se aplică în funcție de prezența și nivelul atacului acestora, cu respectarea principiilor protecției integrate a plantelor.”
	Se acceptă. Pct. 9 a fost reformulat potrivit propunerii.

	
	9
	Punctul 10
Se recomandă înlocuirea formulării categorice „există două boli importante” cu „printre bolile importante se numără”, deoarece importanța și severitatea bolilor pot varia în funcție de condițiile pedoclimatice și de sistemul de cultivare.
De asemenea, Peronospora arborescens este un organism din grupul Oomycota, astfel încât expresia „miceliul respectivelor ciuperci” nu este adecvată pentru ambii agenți. Denumirea preferată actuală pentru Pleospora papaveracea este Alternaria penicillata, denumirea inițială putând fi menționată ca sinonim.
Se propune o reformulare:
„10. Printre bolile importante ale culturii de mac se numără mana, produsă de Peronospora arborescens, și boala produsă de Alternaria penicillata (sin. Pleospora papaveracea). Acești agenți patogeni pot afecta capsulele și pot determina maturarea prematură, formarea unor semințe subdezvoltate sau cu modificări de culoare și deprecierea proprietăților senzoriale. Semințele provenite din capsule puternic afectate pot fi dificil de separat complet prin operațiunile obișnuite de curățare.”
	Se acceptă. Pct. 10 a fost reformulat potrivit propunerii

	
	10
	Punctul 11
Se recomandă actualizarea denumirii științifice a gărgăriței capsulelor de mac și reformularea textului pentru eliminarea expresiilor improprii și a afirmațiilor excesiv de categorice. Denumirea preferată utilizată de EPPO este Glocianus maculaalba, iar Neoglocianus maculaalba poate fi indicată ca sinonim.
„11. Calitatea și siguranța semințelor de mac pot fi afectate de dăunătorii care atacă plantele în perioada formării și maturării capsulelor, în special de gărgărița capsulelor de mac (Glocianus maculaalba; sin. Neoglocianus maculaalba) și de musculița capsulelor de mac (Dasineura papaveris). Larvele acestora pot deteriora țesuturile capsulelor și semințele, reducând calitatea și valoarea comercială a loturilor. În cazul unui atac sever, semințele pot rămâne subdezvoltate, se pot închide la culoare și pot deveni improprii utilizării alimentare.”
	Se acceptă. Pct. 11 a fost reformulat potrivit propunerii, cu actualizarea denumirii științifice și eliminarea formulărilor descriptive improprii.

	
	11
	Punctul 12 poate fi menținut în esență, cu înlocuirea sintagmei „pătrunderea miceliilor și a insectelor” prin „atacul agenților patogeni și al dăunătorilor”.
	Se acceptă, a fost modificat.

	
	12
	Punctul 13
Pentru o corelare mai clară cu protecția integrată, poate fi utilizată formularea:
„În cazul constatării bolilor și dăunătorilor menționați la pct. 10 și 11, se recomandă aplicarea măsurilor integrate de prevenire și combatere, în funcție de nivelul atacului și de evaluarea riscului fitosanitar.”
	Se acceptă, a fost comasat la pct. 10, iar pct. 13 a fost exclus.

	
	13
	Punctele 14–14.5
Structura acestor puncte poate fi păstrată, fiind necesare doar anumite nuanțări:
titlul „Prevenirea condițiilor greșite de recoltare” se recomandă a fi înlocuit cu „Prevenirea căderii plantelor și asigurarea condițiilor corespunzătoare de recoltare”;
la pct. 14.1, „Căderea plantelor poate fi evitată” se înlocuiește cu „Riscul de cădere a plantelor poate fi redus”, deoarece fenomenul este influențat și de soi, fertilizare și condițiile de mediu;
la pct. 14.2, „Controlul creșterii garantează” se înlocuiește cu „utilizarea regulatorilor de creștere poate contribui”;
se precizează că regulatorii de creștere pot fi utilizați numai dacă sunt autorizați pentru cultura și destinația respectivă;
la pct. 14.3, „determină” se înlocuiește cu „poate determina” sau „poate favoriza”;
la pct. 14.4 se recomandă luarea în considerare a uniformității maturării capsulelor, a umidității semințelor, a proporției capsulelor verzi și a stării fitosanitare;
la pct. 14.5, expresia „pentru a garanta că toate capsulele sunt perfect uscate” se înlocuiește cu „pentru a contribui la uniformizarea uscării capsulelor înainte de recoltare”.
	Se acceptă. Punctele 14–14.5 au fost reformulate potrivit propunerilor

	
	14
	Punctele 15–21
Prevederile privind recoltarea, condiționarea și depozitarea pot fi păstrate în structura actuală, cu următoarele ajustări punctuale:
precizarea că intervalele de 6–10% și 8–9% se referă la umiditatea semințelor;
corectarea acordului din formularea „macul trebuie recoltat cu paie și uscate imediat”;
	Se acceptă, a fost ajustat.

	
	15
	Reformulare recomandată la pct. 19
„19. Pentru depozitarea pe termen lung cu ventilație se recomandă utilizarea aerului ambiental neîncălzit în prealabil, în condițiile în care temperatura și umiditatea acestuia permit menținerea calității semințelor. Semințele de mac pot fi depozitate pentru perioade de până la 12 luni, cu condiția menținerii umidității, temperaturii, ventilației și stării sanitare corespunzătoare și a monitorizării periodice a calității acestora.”
înlocuirea expresiei „solul din locul de depozitare” cu „pardoseala depozitului”;
precizarea că puritatea fizică de peste 99,8% nu substituie determinarea analitică a alcaloizilor atunci când evaluarea riscului indică necesitatea acesteia;
completarea pct. 21 cu referire la identificarea lotului și transmiterea către procesator a informațiilor și datelor analitice disponibile, după caz.
	Se acceptă parțial. Pct. 20 a fost reformulat integral potrivit propunerii. La pct. 20, sintagma «solul din locul de depozitare» a fost înlocuită cu «pardoseala depozitului». La pct. 17.2 s-a inclus precizarea că puritatea fizică nu substituie determinarea analitică a conținutului de alcaloizi atunci când evaluarea riscului o impune. Pct. 21 a fost completat cu referirea la identificarea lotului și la transmiterea informațiilor și a datelor analitice disponibile, însă cu reformulare, prin trimitere la cerințele de informare și trasabilitate stabilite prin legislația în domeniul siguranței alimentelor și prin Hotărârea Guvernului nr. 724/2024, întrucât Ghidul are caracter recomandatoriu și nu poate institui obligații de etichetare sau de informare, acestea fiind rezervate actelor normative de nivel superior

	Ministerul Educației și Cercetării
Nr. 02/543/26 din 30.09.2026
	16
	Susține fără obiecții și propuneri,

	Agenția Națională pentru Siguranța Alimentelor
Nr. 12-5338 din 21.09.2026
	17
	Lipsa propunerilor și obiecțiilor pe marginea proiectului

	Ministerul Mediului
Nr. 13-05/3093 din 15.09.2026
	18
	Lipsa obiecțiilor și propunerilor

	Plenul Consiliului Concurenței
Nr. DJ-06/1016-1966 din 17.09.2026
	19
	Comunică despre lipsa propunerilor și obiecțiilor pe marginea acestuia

	Centru de Armonizare a Legislației
Nr. 31/02-126-12209 din 15.09.2026
	20
	Proiectul național prezentat pentru expertiză de compatibilitate are drept scop preluarea primară în legislația națională a Recomandării (UE) 2014/662 a Comisiei din 10 septembrie 2014 privind bunele practici pentru prevenirea și reducerea prezenței alcaloizilor din opiu în semințe de mac și în produsele pe bază de semințe de mac, în vederea aprobării Ghidului privind bunele practici pentru prevenirea și reducerea prezenței alcaloizilor din opiu în semințele de mac și în produsele pe bază de semințe de mac.

	
	21
	Din punct de vedere al dreptului UE, prin prisma obiectului de reglementare, prezentul demers normativ se circumscrie reglementărilor statuate la nivelul UE, subsumate Capitolului 12 – Siguranța alimentare, politici sanitare și fitosanitare. 
Astfel, din perspectiva proiectului examinat, la nivelul legislației europene, prezintă relevanță directă prevederile Recomandării (UE) 2014/662 a Comisiei din 10 septembrie 2014.

	
	22
	În urma analizei efectuate, se constată că proiectul național asigură alinierea la dispozițiile Recomandării (UE) 2014/662 a Comisiei din 10 septembrie 2014.

	
	23
	Se recomandă ca pct. 2 din proiect să nu limiteze destinatarii exclusiv la „operatorii din sectorul agroalimentar”, având în vedere că însuși Ghidul reglementează și situația macului cultivat în scopuri farmaceutice, ale cărui semințe pot fi utilizate ulterior în produse alimentare. Pentru preluarea completă a sferei de aplicare a actului UE, poate fi utilizată formula: ”Se recomandă tuturor operatorilor implicați în producția și prelucrarea semințelor de mac, inclusiv, operatorilor care cultivă mac în scopuri farmaceutice, în măsura în care semințele obținute sunt destinate utilizării alimentare, să aplice prevederile Ghidului.”
	Se acceptă, a fost modificat.

	
	24
	La pct. 10 din Ghid, trimiterea la „bolile și dăunătorii menționați la pct. 10 și 11” urmează a fi corectată. Bolile sunt descrise la pct. 11, iar dăunătorii la pct. 12 (nu la pct. 10). În consecință, trimiterea urmează să fie formulată „bolile și dăunătorii menționați la pct. 11 și 12”. Aceeași corelare se impune la pct. 14, unde formularea „bolilor și dăunători menționați la pct. 11” trebuie înlocuită cu „bolilor și dăunătorilor menționați la pct. 11 și 12”.
	Se acceptă, a fost modificat.

	
	25
	Cu referire la pct. 28 din Ghid, norma națională preia în esență concluzia Recomandării privind eficiența combinării spălării și uscării la scară tehnică, însă omite datele cantitative prevăzute de actul UE, potrivit cărora, în cazul loturilor cu o concentrație inițială cuprinsă între 50 și 220 mg morfină/kg, concentrația poate fi redusă la mai puțin de 4 mg morfină/kg. Având în vedere caracterul tehnic al Ghidului și intenția declarată de preluare integrală a Recomandării, se recomandă completarea pct. 28 cu aceste valori.
	Se acceptă, a fost completat.

	
	26
	Clauza de armonizare se va expune în următoare redacție:
„Prezentul Ordin se aliniază la Recomandarea 2014/662/UE a Comisiei din 10 septembrie 2014 privind bunele practici pentru prevenirea și reducerea prezenței alcaloizilor din opiu în semințe de mac și în produsele pe bază de semințe de mac, CELEX: 32014H0662, publicată în Jurnalul Oficial al Uniunii Europene seria L 271 din 12 septembrie 2014”.
	Se acceptă, a fost reformulate.

	
	27
	Gradul de compatibilitate din compartimentul 5 al Notei de fundamentare se va completa cu mențiunea privind elaborarea Tabelului de concordanță.
	Se acceptă, a fost completată.

	
	28
	Ca urmare a expertizei de compatibilitate realizate, proiectul și instrumentele de armonizare vor fi revizuite conform obiecțiilor formulate în prezenta Declarația de compatibilitate.
	Se acceptă, au fost revizuite.

	Ministerul Dezvoltării Economice și Digitalizării
Nr. 03-3198 din 15.09.2026
	29
	Comunicăm lipsa obiecțiilor și propunerilor

	Ministerul Educației și Cercetării
Nr. 09/2-09/674 din 11.09.2026
	30
	Comunică lipsa propunerilor și obiecțiilor pe marginea proiectului indicat

	Expertizare

	Ministerul Dezvoltării Economice și Digitalizării
Nr.03-3537 din 13.10.2026
	31
	Lipsa obiecțiilor și propunerilor

	Ministerul Educației și Cercetării
Nr. 02/543/26 din 30.09.2026
	32
	Fără obiecții sau propuneri

	Ministerul Finanțelor
Nr. 09/2-09/725 din 29.09.2026
	33
	Lipsa propunerilor și obiecțiilor pe marginea proiectului

	Ministerul Justiției
19.10.2026 nr 04/2-11690
 
	34
	Potrivit art. 31 alin. (2) din Legea nr. 100/2017 cu privire la actele normative, „(2) Actele normative cu relevanță UE sunt marcate cu sigla „UE” și conțin clauza de armonizare conform modelului aprobat de Guvern.”. Pornind de la prevederea legală enunțată, proiectul ordinului se va completa cu sigla „UE”
	Se acceptă, a fost inclus.

	
	 35
	În conformitate cu art. 16 alin. (2) din Legea nr. 100/2017, „(2) Actele normative ale autorităţilor administraţiei publice centrale de specialitate şi ale autorităţilor publice autonome sunt emise sau aprobate numai în temeiul şi pentru executarea legilor și a hotărârilor Parlamentului, a decretelor Preşedintelui Republicii Moldova, a hotărârilor şi ordonanţelor Guvernului. Actele normative respective se limitează strict la cadrul stabilit de actele normative de nivel superior pentru executarea cărora se emit sau se aprobă şi nu pot contraveni prevederilor actelor respective. În clauza de adoptare a actelor normative ale autorităţilor administraţiei publice centrale de specialitate şi ale autorităţilor publice autonome se indică expres actul normativ superior în temeiul căruia acestea sunt emise sau aprobate.”. Pornind de la prevederea legală enunțată, în clauza de adoptare se va indica și temeiul legal de adoptare a actului normativ.
În lipsa identificării temeiului legal de adoptare în actul normativ superior, se va examina oportunitatea indicării art. 16 alin. (21) din Legea nr. 100/2017 
	Se acceptă, a fost completat.

	
	36
	Pornind de la prevederile Anexei nr. 1 la Regulamentul privind armonizarea legislației Republicii Moldova cu legislația Uniunii Europene, aprobat prin Hotărârea Guvernului nr. 497/2026, la cauza de armonizare, sursa de publicare a Recomandării 2014/662/UE va fi succedată de numărul CELEX.
	Se acceptă, a fost modificat.

	
	37
	La pct. 2, având în vedere referirea la cultivarea macului în scopuri farmaceutice, se va asigura corelarea dispoziției respective cu art. 14 alin. (2) și (3) din Legea nr. 201/2025 cu privire la circulația substanțelor stupefiante, psihotrope și a plantelor care conțin astfel de substanțe, a precursorilor, a substanțelor psihoactive noi și a substitutelor de droguri, care stabilește scopurile în care este permisă cultivarea macului opiaceu și condițiile de autorizare a acestei activități. Observația dată este valabilă, în mod corespunzător, și pentru subpct. 9.2 și pct. 17 din proiectul Ghidului.
	Se acceptă, a fost completat inclusiv au fost completări la Nota de fundamentare.

	
	38
	Pornind de la prevederile anexelor nr. 31 și 32 la Hotărârea Guvernului nr. 695/2017 cu privire la organizarea și funcționarea Ministerului Agriculturii și Industriei Alimentare, pct. 3 se va reformula și va avea următorul cuprins: „3. Autoritățile administrative din subordinea Ministerului Agriculturii și Industriei Alimentare și instituțiile publice în care Ministerul Agriculturii și Industriei Alimentare are calitatea de fondator vor promova și vor facilita aplicarea prevederilor Ghidului în cadrul activităților de informare și consiliere a operatorilor din sector
	Se acceptă, a fost reformulat.

	
	39
	La pct. 4, cuvintele „pagina web” se vor substitui cu cuvintele „pagina web oficială” în conformitate cu Regulamentul cu privire la site-urile web oficiale ale autorităților și instituțiilor publice și la cerințele minime privind profilurile de socializare ale acestora, aprobat prin Hotărârea Guvernului nr. 728/2023.
	Se acceptă, a fost completat.

	
	40
	Parafa de aprobare va avea următorul cuprins: „Aprobat prin Ordinul ministrului agriculturii și industriei alimentare nr.____/2026”.
	Se acceptă, a fost ajustat.

	
	41
	În conformitate cu art. 45 alin. (1) din Legea nr. 100/2017 cu privire la actele normative, dispoziţiile generale ale actului normativ sunt prevederile care: determină obiectul, scopul şi domeniul de aplicare; orientează întreaga reglementare; explică termeni (noțiuni) şi definesc concepte. Pornind de la prevederea legală enunțată, din cuprinsul capitolului I se vor exclude dispozițiile de la pct. 4-7 deoarece conțin reglementări distincte.
Odată ce unele puncte au fost preluate ad litteram, acestea urmează a fi revizuite atât din punct de vedere al raportării la legislația națională, precum și din punct de vedere al expunerii urmând a i se atribui un caracter concis şi concret (a se vedea pct. 4-6). 
Pornind de la faptul că pct. 7 constituie prevedere națională, tabelul de concordanță se va completa cu mențiuni privind dispoziția de la pct. 7, iar în coloana a opta se va indica mențiunea „prevederi cu specific național”. 
Enunțul al doilea de la pct. 7 constituie o prevedere distinctă de primul enunț, prin urmare se va numerota cu pct. 8, cu renumerotarea ulterioară a punctelor.
Reieșind din faptul că nivelurile maxime admise de alcaloizi sunt indicate la anexa nr. 1 la Regulamentul sanitar privind nivelurile maxime pentru anumiți contaminanți din produsele alimentare, aprobat prin Hotărârea Guvernului nr. 724/2024 și nu în hotărârea Guvernului, la pct. 7 textul „Hotărârea Guvernului nr. 724/2024 pentru aprobarea Regulamentului sanitar privind nivelurile maxime pentru anumiți contaminanți din produsele alimentare” se va substitui cu textul „Anexa nr. 1 la Regulamentul sanitar privind nivelurile maxime pentru anumiți contaminanți din produsele alimentare, aprobat prin Hotărârea Guvernului nr. 724/2024”.
	Se acceptă, a fost modificat.

	
	42
	Potrivit regulilor de tehnică legislativă, într-o enumerare de trimiteri, denumirea elementelor structurale ale actului normativ nu se repetă. Prin urmare, la pct. 10, textul „pct. 11 și pct. 12” se va substitui cu textul „pct. 11 și 12”.
	Se acceptă, a fost modificat.

	
	43
	În conformitate cu art. 52 alin. (2) din Legea nr. 100/2017, punctele, de regulă, nu au denumire. Pornind de la prevederea legală enunțată, la pct. 15 se va exclude denumirea, iar subpct. 15.1-15.5 se vor renumerota ca puncte distincte (obiecție valabilă și la pct. 16-18). Reieșind din obiecția expusă anterior în raportul de expertiză juridică, dispoziția indicată la pct. 15 va constitui denumirea secțiunii (obiecție valabilă și la pct. 16-18).
	Se acceptă, a fost modificat și renumerotate pct.

	
	44
	Întru asigurarea transpunerii fidele a dispoziției de la capitolul I secțiunea „Prevenirea condițiilor greșite de recoltare cauzate de căderea plantelor” din anexa la Recomandarea 2014/662/UE, la subpct. 15.1, textul „Căderea plantelor poate fi evitată” se înlocuiește cu „Riscul de cădere a plantelor poate fi redus”, deoarece fenomenul este influențat și de soi, fertilizare și condițiile de mediu” se va substitui cu textul „Căderea plantelor poate fi evitată prin însămânțarea culturilor de mac la o densitate corespunzătoare”, or, în tabelul de concordanță la coloana a opta este indicat gradul de compatibilitate „compatibil”, fie în tabelul de concordanță se va indica mențiunea „prevederi naționale”.
	Se acceptă, a fost modificat.

	
	45
	Întru asigurarea transpunerii fidele a dispoziției din capitolul I, secțiunea „Prevenirea condițiilor greșite de recoltare cauzate de căderea plantelor” alineatul al treilea din anexa I la Recomandarea Comisiei 2014/662/UE, la cuprinsul care se propune la subpct. 15.4, cuvântul „semințele” va fi succedat de cuvintele „de mac”, iar cuvintele „cu alcaloizi” vor fi succedate de cuvintele „din opiu”.
	Se acceptă, a fost completat.

	
	46
	Pornind de la faptul că nu au fost transpuse dispozițiile privind semințele din capsulele necoapte, care sunt de culoare ruginie, în tabelul de concordanță, la coloana a opta se va indica gradul de compatibilitate „parțial compatibil”.
	Nu se acceptă, prevederile privind semințele din capsulele necoapte, care sunt de culoare ruginie au fost preluate, pct 15.3. 

	
	47
	La subpct. 15.5, reiterăm că în cadrul procedurii de transpunere nu se admite transpunerea ad-litteram, prin urmare, dispoziția de la subpct. 15.5 urmează a fi revizuită din punct de vedere al raportării la legislația națională și al expunerii urmând a i se atribui un caracter concis și concret (ex.: cuvintele „în conformitate cu normele naționale”).
	[bookmark: _GoBack]Se acceptă, a fost completat cu trimiteri la Legea 422/2023.

	
	48
	La subpct. 16.2 enunțul al doilea, cuvintele „cu alcaloizi” vor fi succedate de cuvintele „de opiu”.
	Se acceptă, a fost completat.

	
	49
	Dispoziția de la subpct. 17.1, enunțul al doilea, nu se integrează armonios în text, prin urmare formularea „semințele o umiditate a semințelor” se va revizui prin 4 completarea cuvântului „semințele” cu verbul „au” și eliminarea sintagmei redundante „a semințelor”, astfel încât textul să aibă următorul cuprins: „După uscare și răcire, semințele au o umiditate de aproximativ 8-9 %.”
	Se acceptă, a fost completat.

	
	50
	Întru asigurarea transpunerii fidele a dispoziției de la capitolul II alineatul al șaselea din Recomandarea 2014/662/UE, la cuprinsul care se propune la pct. 28, textul „(concentrația inițială variind între 50 și 220 mg de morfină/kg),” va fi succedat de textul „ajungându-se la concentrații mai mici de 4 mg de morfină/kg ”, fie în tabelul de concordanță, la coloana a opta se va indica gradul de compatibilitate „parțial compatibil”.
	Se acceptă, a fost completat.

	
	51
	În conformitate cu art. 32 alin. (6) din Legea nr. 100/2017, în urma avizării și consultării publice, autorul proiectului actului normativ întocmește sinteza, care include obiecțiile și propunerile autorităților publice și recomandările reprezentanților societății civile.
Potrivit art. 34 alin. (2) și (5) din Legea nr. 100/2017, expertiza de compatibilitate cu legislația UE se efectuează concomitent cu avizarea proiectului actului normativ. În urma efectuării expertizelor, autorul ajustează proiectul actului normativ și completează sinteza cu constatările și concluziile expertizelor. Neacceptarea constatărilor și concluziilor expertizelor trebuie motivată în sinteză. Pornind de la prevederile legale enunțate, tabelul de sinteză se va completa cu obiecțiile și propunerile parvenite de la autoritățile publice în urma avizării și constatările și concluziile expertizei de compatibilitate cu legislația UE, or, în sinteză este indicat doar avizul Institutului de Genetică, Fiziologie și Protecția Plantelor.
	Se acceptă a fost revăzut Tabelul de sinteză cu includerea avizelor.



